Gábor Király - Wikipedia

# Gábor Király

### Na Galipedia, a wikipedia en galego.

Gábor Király
Nome completo: | Gábor Király
Alcume: | '
Data de nacemento: | 1 de abril de 1976
Lugar de nacemento: | Szombathely, Hungría
Data de falecemento: |
Lugar de falecemento: | ,
Nacionalidade: |
Clube actual: | Crystal Palace
Posición: | Gardamallas
Altura: | 1,90 metros
Partidos internacionais: | 65
Goles: |
Ano do debut: |
Clube do debut: | Haladás Szombathely
Ano do retiro: |
Clube do retiro: |

Gábor Király, nado o 1 de abril de 1976 é un futbolista húngaro que arestora xoga para o Crystal Palace. A súa posición é a de gardamallas.

Király naceu en Szombathely e comezou a súa carreira nunha escadra local, o Haladás Szombathely. En 1997 o clube xermano Hertha Berlín fíxose cos seus servizos, e alí ficaría ata o ano 2004 coma titular indiscutible. A súa marcha ese ano supuxo unha decepción para moitos afeccioados do Hertha, mais segundo el mesmo declarou, quería probar sorte na liga inglesa e o Crystal Palace fíxolle unha boa oferta.

Así, no verán do 2004 ficha pola escadra inglesa por tres anos, ata xullo do 2007. Tras comezar no banco dos suplentes a tempada pronto pasou a ser titular e a pesares das súas boas actuacións o equipo descendeu á 2ª división inglesa, chamada Championship.

Houbo rumores todo o verán do 2005 acerca do seu posible traspaso a clubes como o Arsenal e o Newcastle United mais todo quedou en nada. Arestora segue como porteiro titular do Palace, que tenta voltar á división de honra do fútbol inglés.

Internacionalmente Gábor leva 65 encontros con Hungría, aínda que a febleza do equipo fixo que aínda non participara en ningunha competición de primeiro nivel.

Coma curiosidade, en tódolos equipos nos que xogou levou sempre un pantalón de chándal gris, atuendo que hoxe xa se considera como "marca da casa".

Traído desde "http://gl.wikipedia.org../../../g/%C3%A1/b/G%C3%A1bor_Kir%C3%A1ly_e0c3.html"

Categorías: Futbolistas | Futbolistas húngaros

##### Views

- Artigo
- Discusión
- Revisión actual

##### Procura

##### Outras linguas

- Deutsch
- English